**Likumprojekta “Grozījumi Covid-19 infekcijas izplatības seku pārvarēšanas likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Covid-19 infekcijas izplatības seku pārvarēšanas likumā” (turpmāk – likumprojekts) izstrādāts, lai:1. atvieglotu āra sezonas būvju sabiedriskās ēdināšanas pakalpojumu sniegšanai (turpmāk – sezonas kafejnīcas), kā arī pludmales labiekārtošanas un apsaimniekošanas nodrošināšanai būvniecību (novietošanu) pludmalē pilsētās un ciemos, ja to būvniecība notiek pašvaldības teritorijas attīstības plānošanas dokumentos šim mērķim paredzētās vietās, uz kurām ir nodrošināta piekļuve;
2. nodrošinātu iespēju kapitālsabiedrību[[1]](#footnote-2) dalībnieku (akcionāru) sapulces organizēt attālināti gan pēc kapitālsabiedrības valdes iniciatīvas, gan pēc dalībnieku (akcionāra) pieprasījuma.

Likumprojekts stāsies spēkā nākamajā dienā pēc izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar šo likumprojektu tiek piedāvāts atvieglots saskaņošanas process sezonas kafejnīcām un pludmales labiekārtošanas un apsaimniekošanas sezonas būvēm (glābšanas torņi, pārģērbšanās kabīnes, rotaļu laukumi u.c.) atbilstoši Covid-19 infekcijas izplatības seku pārvarēšanas likuma mērķim, kas ir atbilstošu pasākumu kopuma paredzēšana Covid-19 izplatības seku pārvarēšanai, lai nodrošinātu sabiedrības ekonomiskās situācijas uzlabošanos un veicinātu valsts tautsaimniecības stabilitāti. Likumprojekts par atviegloto saskaņošanas kārtību sezonas būvēm pludmalē tika izskatīts un konceptuāli atbalstīts starpinstitūciju darbības koordinācijas grupas 2021. gada 19. maija sanāksmē.Pēc Tieslietu ministrijas ierosinājuma likumprojekts papildināts ar papildus grozījumiem, lai nodrošinātu iespēju kapitālsabiedrību dalībnieku (akcionāru) sapulces organizēt attālināti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Straujas Covid-19 izplatības dēļ visā pasaulē, arī Latvijā kopš 2020. gada marta sākuma tika atklāti pirmie saslimšanas gadījumi ar šo vīrusu. Ņemot vērā, ka Pasaules Veselības organizācija 2020. gada 11. martā paziņoja, ka Covid-19 izplatība sasniegusi globālas pandēmijas apmērus, lai ierobežotu Covid-19 vīrusa izplatību Latvijā, 2020. gada 12. martā valstī tika izsludināta ārkārtējā situācija, kas tika vairākkārt pagarināta un turpinājās arī 2021. gadā.Lai ierobežotu Covid-19 izplatību, Latvijas valdība īstenoja dažādus piesardzības pasākumus, piemēram, sociālā un fiziskā distancēšanās sabiedriskās vietās, pulcēšanās aizliegums, ierobežojumi sabiedriskās ēdināšanas vietās u.tml.Latvijas valdības ieviestie drošības pasākumi un ierobežojumi, kā arī pasākumi, ko īsteno citas valstis Covid-19 izplatības ierobežošanai, negatīvi ietekmējuši Latvijas tautsaimniecības attīstību. Rezultātā daudzi uzņēmumi, tai skaitā sabiedriskās ēdināšanas pakalpojumu sniedzēji, ir spiesti sašaurināt pakalpojumu sniegšanu vai sliktākajā gadījumā pārtraukt savu darbību, atlaižot savus darbiniekus. Tas viss kopumā ir nelabvēlīgi ietekmējis gan publisko finanšu stāvokli, jo samazinās nodokļu ieņēmumi un parādās nepieciešamība palielināt valsts atbalstu un sociālos pabalstus, gan situāciju darba tirgū, jo pieaug bezdarbs un samazinās mājsaimniecību rīcībā esošie ienākumi, gan iedzīvotāju dzīves kvalitāte kopumā.1) Sezonas būvju pludmalē saskaņošana ar Valsts vides dienestuMinistru kabineta 2020. gada 9. jūnija noteikumi Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 20.1 punkts pieļauj sabiedriskās ēdināšanas pakalpojuma sniedzējam sniegt sabiedriskās ēdināšanas pakalpojumus ārtelpās ar vairākiem nosacījumiem (piemēram, pie viena galdiņa atrodas ne vairāk kā četras personas, neskaitot nepilngadīgus bērnus, ne vairāk kā no divām mājsaimniecībām, tiek nodrošināts vismaz divu metru attālums starp galdiņiem, ja starp tiem nav izveidota norobežojoša siena, u.c.).Aizsargjoslu likuma 36. pantā otrajā daļā ir noteikts, ka krasta kāpu aizsargjoslā un pludmalē aizliegts celt jaunas ēkas un būves, izņemot likumā tieši norādītus gadījumus. Attiecīgi šā panta otrajā daļā minētās (atļautās) darbības veicamas, ja veikts paredzētās darbības ietekmes uz vidi sākotnējais izvērtējums un izdoti tehniskie noteikumi saskaņā ar likuma “Par ietekmes uz vidi novērtējumu” prasībām (Aizsargjoslu likuma 36. panta 2.1daļa).Pēc Jūrmalas pilsētas pašvaldības sniegtās informācijas, Jūrmalas pilsētas pludmalē jau vairākus gadus ik gadu tiek iznomātas nomas platības pludmalē dažādu publisku pakalpojumu, visvairāk – sabiedriskās ēdināšanas pakalpojumu, sniegšanai. Šo pakalpojumu sniegšanai lielākoties nepieciešams būvēt (novietot) sezonas būves, piemēram, teltis, āra terases, atsevišķi novietotus galdiņus smiltīs u.tml.Tāpat pašvaldības pludmaļu labiekārtošanai un apsaimniekošanai izvieto tādas sezonas būves kā mobilās glābšanas stacijas, laipas, rotaļu laukumus, pārģērbšanās kabīnes u.c. pludmales labiekārtojuma un apkalpes objektus. Ņemot vērā, ka Covid-19 izplatības ierobežošanas pasākumu dēļ vairāk iedzīvotāju atpūšas Latvijā, ārtelpās (dabas takās, pludmalēs u.c.), lai nodrošinātu savlaicīgu iedzīvotāju drošības un sanitāro prasību ievērošanu, kā arī atbilstoša apjoma labiekārtojuma objektu izvietošanu (lai novērstu drūzmēšanos utml.), pašvaldībām atbilstoši pludmales apmeklētāju daudzumam jāizvieto attiecīgās sezonas būves.Ņemot vērā Aizsargjoslu likuma 36. panta 2.1daļas prasību jebkurai būvei (tai skaitā, sezonas būvēm) saņemt ietekmes uz vidi sākotnējo izvērtējumu, sezonas kafejnīcu un citu sezonas būvju būvniecībai (novietošanai) nepieciešams vērsties attiecīgajā Valsts vides dienesta reģionālajā vides pārvaldē ar iesniegumu par iecerēto darbību, darbības norises vietu u.c., kā to nosaka Ministru kabineta 2015. gada 27. janvāra noteikumi Nr. 30 “Kārtība, kādā Valsts vides dienests izdod tehniskos noteikumus paredzētajai darbībai”. Saskaņā ar likuma “Par ietekmes uz vidi novērtējumu” 6.1 panta pirmo daļu Valsts vides dienests pēc ietekmes uz vidi sākotnējā izvērtējuma veikšanas pieņem lēmumu par ietekmes uz vidi novērtējuma piemērošanu vai nepiemērošanu. Gadījumā, ja ietekmes uz vidi novērtējums netiek piemērots, paredzētajai darbībai izsniedz Valsts vides dienesta vides aizsardzības tehniskos noteikumus atbilstoši Ministru kabineta 2015. gada 27. janvāra noteikumiem Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” 2. un 15. punktam.Lai atvieglotu un paātrinātu sezonas kafejnīcu, kā arī pludmales labiekārtošanas un apsaimniekošanas sezonas būvju saskaņošanas procesu, likumprojekts paredz papildināt Covid-19 infekcijas izplatības seku pārvarēšanas likumu ar jaunu 14.2pantu, pieļaujot sezonas kafejnīcām un sezonas būvēm pludmales labiekārtošanas un apsaimniekošanas nodrošināšanai pludmalē saņemt tikai Valsts vides dienesta saskaņojumu (iesniedzot atsevišķu iesniegumu Valsts vides dienestā vai būvniecības procesa Būvniecības informācijas sistēmā ietvaros).Likumprojektā vārdu “sezonas būves” lietojums attiecināms uz tādām būvēm, kas nav patstāvīgi nekustamā īpašuma objekti un kuru ekspluatācijas laiks nav ilgāks par vienu gadu (vienai sezonai) un kuru nojauc līdz minētā termiņa beigām (ietverot nojaukšanas laiku) atbilstoši būvniecības normatīvajos aktos noteiktajam (piemēram, termins “sezonas ēkas”).Lai nodrošinātu, ka plānotās sezonas būves neatstās būtisku ietekmi uz vidi, kā arī ir sabiedrībā iepriekš pietiekami izvērtētas, atvieglotā būvniecības ieceres saskaņošanas procedūra attiecas tikai uz tādām sezonas kafejnīcām, kuru vienīgais mērķis ir sabiedriskās ēdināšanas pakalpojumu sniegšana un kas atrodas pilsētās un ciemos, kā arī uz tādām sezonas būvēm, kas nepieciešamas pludmales labiekārtošanai un apsaimniekošanai pilsētu un ciemu teritorijās. Šo būvju būvniecība notiek šim mērķim paredzētā teritorijā saskaņā ar pašvaldības attīstības plānošanas dokumentiem, kā arī ir esoša piekļuve attiecīgajam pludmales nogabalam (posmam), lai nodrošinātu, ka plānotajai sezonas būvei piekļūšana iespējama no gājēju ceļa vai ierīkota brauktuves un stāvlaukuma atbilstošā (saprātīgā) attālumā. Sniedzot saskaņojumu, Valsts vides dienestam būs pienākums izvērtēt, vai sezonas būves būvniecības iecere atbilst šī likumprojekta nosacījumiem, tai skaitā, vai ir nodrošināta nepieciešamā piekļuve, savukārt par atbilstību pašvaldības teritorijas attīstības plānošanas dokumentiem pārliecinās pašvaldības institūcijas, saskaņojot būvniecības ieceri atbilstoši būvniecības normatīvo aktu prasībām.Valsts vides dienests ir iesaistīts teritorijas attīstības plānošanas dokumentu izstrādes procesā un jau šajā procesā vērtē pludmales zonā paredzamo darbību iespējamo ietekmi uz vidi. Līdzšinējā pieredzē, veicot ietekmes uz vidi sākotnējo novērtējumu, Valsts vides dienests nevienā no gadījumiem nav konstatējis, ka darbība pludmales zonā, kas pašvaldības teritorijas plānošanas dokumentos norādīta kā teritorija, kur iespējama sezonas kafejnīcu izvietošana vai izveidojamas aktīvās atpūtas pludmales zonas, varētu radīt negatīvu ietekmi uz vidi un nebūtu pieļaujama.Likumprojekts neattieksies uz tādām sezonas būvēm, kuru būvniecībai nepieciešams veikt darbības Baltijas jūras un Rīgas jūras līča piekrastes krasta kāpu aizsargjoslā. Šādiem būvniecības darbiem joprojām būs nepieciešams ietekmes uz vidi sākotnējais izvērtējums atbilstoši Aizsargjoslu likuma 36. panta 2.1 daļai un likuma “Par ietekmes uz vidi novērtējumu” 2. pielikuma 11.12. apakšpunktam.2) Kapitālsabiedrību dalībnieku (akcionāru) attālinātās sapulcesKomerclikums paredz, sabiedrību ar ierobežotu atbildību dalībnieki un akciju sabiedrību akcionāri var attālināti piedalīties un balsot dalībnieku (akcionāru) sapulcē: dalībnieks (akcionārs) var savu balsojumu iesniegt rakstveidā pirms sapulces vai arī sapulce var tikt rīkota daļēji vai pilnīgi attālināti, dodot iespēju dalībniekiem (akcionāriem) tajā piedalīties, izmantojot elektroniskās saziņas līdzekļus. Komerclikums nošķir daļēji un pilnīgi attālināti notiekošas sapulces, nosakot priekšnoteikumus šādu sapulču organizēšanai. Daļēji attālināta sapulce nozīmē, ka dalībniekam (akcionāram) tiek piešķirtas tiesības piedalīties un balsot sapulcē attālināti un dalībnieks (akcionārs) var izvēlēties, vai piedalīties sapulcē klātienē vai pieslēgties sapulcei attālināti. Šādu sapulci organizē valde pēc savas iniciatīvas vai tad, ja to prasa konkrēts skaits dalībnieku (akcionāru). Pilnīgi attālinātas sapulces gadījumā, dalībniekiem (akcionāriem) netiek dota iespēja uz sapulci ierasties klātienē un dalībniekam (akcionāram) sapulcei ir jāpieslēdzas, izmantojot elektroniskās saziņās līdzekļus. Līdz ar to šāda tipa sapulci Komerclikums ļauj rīkot tikai tad, ja tas paredzēts kapitālsabiedrības statūtos. Ņemot vērā šobrīd valstī noteiktos pulcēšanās ierobežojumus, kapitālsabiedrībām var būt ļoti apgrūtinoša dalībnieku (akcionāru) sapulču organizēšana. Lai gan Komerclikums paredz veidus, kā dalībnieki (akcionāri) var piedalīties un balsot sapulcē attālināti, tomēr tās ir tikai un vienīgi dalībnieku (akcionāru) tiesības, kuru izlietošana ir brīva dalībnieku (akcionāru) izvēle un kas neliedz dalībniekiem (akcionāriem) izvēlēties sapulci apmeklēt klātienē. Kapitālsabiedrība var aicināt dalībniekus (akcionārus), ievērojot valstī noteiktos pulcēšanās ierobežojumus, pēc iespējas vairāk izmantot attālinātās dalības veidus un neapmeklēt sapulci klātienē. Tomēr, ja dalībnieks (akcionārs) ierodas uz sapulci klātienē, kapitālsabiedrība nedrīkst viņu neielaist sapulcē, jo tas ir uzskatāms par būtisku dalībnieka (akcionāra) tiesību pārkāpumu un var būt pamats sapulcē pieņemto lēmumu atzīšanai par spēkā neesošiem. Savukārt, dalībnieku (akcionāru) ielaišana sapulcē nav savienojama ar valstī noteiktajiem pulcēšanās ierobežojumiem. Līdz ar to kapitālsabiedrība tiek nostādīta situācijā, kad tai ir jāpārkāpj viena vai otra normatīvā akta prasības. Lai izvairītos no riska, ka kapitālsabiedrībai ir jāpārkāpj vai nu valstī noteiktie pulcēšanās ierobežojumi, vai arī dalībnieku (akcionāru) tiesības piedalīties sapulcē, Tieslietu ministrija ir izstrādājusi grozījumus Covid-19 infekcijas izplatības seku pārvarēšanas likumā, kas iekļauti likumprojektā, paredzot, ka līdz 2021. gada beigām kapitālsabiedrībām ir tiesības rīkot pilnīgi attālinātas dalībnieku (akcionāru) sapulces. Šobrīd šādas tiesības jau ir paredzētas kooperatīvajām sabiedrībām un biedrībām un identiska kārtība tiktu attiecināta arī uz kapitālsabiedrībām. Tiesības noteikt šādu sapulces norises veidu būtu kapitālsabiedrības valdei pēc savas iniciatīvas vai tad, ja to prasa noteikts dalībnieku (akcionāru) skaits. Pilnīgi attālināta sapulce neliegtu dalībniekiem (akcionāriem) izmantot Komerclikumā noteiktās tiesības balsot pirms sapulces, tādējādi dalībnieks (akcionārs) varētu izvēlēties sev piemērotāko dalības un balsošanas veidu.Vienlaikus, ņemot vērā, ka daļa no kapitālsabiedrībām jau ir izziņojušas savas sapulces, ir izstrādāts arī pārejas noteikums, kas ļauj jau izsludinātu sapulci pārveidot par pilnīgi attālinātu sapulci. Šādā gadījumā kapitālsabiedrībai nav jārīko jauna dalībnieku (akcionāru) sapulce, bet gan jāpaziņo dalībniekiem (akcionāriem), ka sapulce notiks pilnīgi attālināti un tajā nevarēs piedalīties klātienē. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts vides dienests, Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Sabiedriskās ēdināšanas pakalpojumu sniedzēji, kuru sezonas kafejnīcas plānotas pludmalē pilsētās un ciemos.Pašvaldības, kuras veic pludmales labiekārtošanas un apsaimniekošanas sezonas būvju būvniecību (novietošanu).Sekundārā mērķa grupa ir sabiedrība, kas vēlas izmantot sezonas kafejnīcu pakalpojumu, kā arī izmanto pludmales labiekārtojuma objektus.2) Latvijā reģistrētās kapitālsabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Samazināts administratīvais slogs (laiks un izdevumi) konkrētajiem sabiedriskās ēdināšanas pakalpojumu sniedzējiem un pašvaldībām, jo attiecīgo sezonas būvju būvniecībai pludmalē būs saņemams tikai Valsts vides dienesta saskaņojums. |
| 3. | Administratīvo izmaksu monetārs novērtējums | Likumprojektā ietvertajam tiesiskajam regulējumam ir ietekme uz administratīvajām izmaksām (naudas izteiksmē), jo valsts nodevas likme par ietekmes uz vidi sākotnējo izvērtējumu ir 213,43 *euro[[2]](#footnote-3)*, savukārt valsts nodevas apmērs par vides aizsardzības tehnisko noteikumu izsniegšanu ir 50 *euro[[3]](#footnote-4)*. Līdz ar to, ja sezonas kafejnīcai vai pludmales labiekārtošanas un apsaimniekošanas sezonas objektam citkārt būtu nepieciešams veikt ietekmes uz vidi sākotnējo izvērtējumu, tad pēc likumprojekta ieviešanas administratīvās izmaksas samazināsies par 213,43 *euro*, kā arī samazināsies nepieciešamais laiks būvniecības ieceres saskaņošanai. |
| 4. | Atbilstības izmaksu monetārs novērtējums | Projektā ietvertajam tiesiskajam regulējumam nav ietekmes uz atbilstības izmaksām (naudas izteiksmē). |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets |  0 | 0  | 0  | 0  |
| 5.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Likumprojektā minētais regulējums neparedz jaunu amata vietu izveidošanu. |
| 8. Cita informācija | Ja sezona būves būvniecībai citkārt būtu veicams ietekmes uz vidi sākotnējo izvērtējumu (valsts nodeva ir 213,43 *euro*), savukārt pēc likumprojekta ieviešanas tiek sniegts tikai saskaņojums (bez maksas), valsts budžetā samazinās ieņēmumi par 213,43 *euro/* par vienu sezonas būvi pludmalē.Ņemot vērā, ka 2021. gadā (līdz maijam) Valsts vides dienesta Lielrīgas reģionālajā vides pārvaldē saņemti pieprasījumi ietekmes uz vidi sākotnējā izvērtējuma veikšanai un būvniecības ieceru skaņošanai sezonas kafejnīcām 20 pludmales nogabalos Jūrmalas pilsētā, provizoriski var pieņemt, ka ik gadu vidēji tiktu veikti 30-40 (visās piekrastes pilsētās un ciemos) ietekmes uz vidi sākotnējie izvērtējumi šādām sezonas būvēm, tādejādi, sniedzot tikai saskaņojumu, valsts budžeta ieņēmumi valsts nodevās samazinātos par aptuveni 6 402,9 – 8 537,2 *euro/*gadā. Arī iepriekšējos divos gados pieteikumu skaits bijis līdzīgs.Savukārt pludmales labiekārtošanas un apsaimniekošanas sezonas būvju būvniecības ieceres var tik iesniegtas vienā vai vairākos atsevišķos būvniecības iesniegumos, līdz ar to nav precīzi aprēķināms iesniegumu skaits (attiecīgi - ietekmes uz vidi sākotnējo izvērtējumu skaits) un potenciālais valsts budžeta ieņēmumu un pašvaldību izdevumu samazinājuma apmērs.Ja uz likumprojekta spēkā stāšanas brīdi būs izskatīšanā iesniegums ietekmes uz vidi sākotnējam izvērtējumam likumprojektā minētai sezonas būvei, valsts nodeva tiks atmaksāta un sniegts saskaņojums atbilstoši likumprojektā noteiktajai kārtībai. Tām sezonas būvēm, kurām jau veikts ietekmes uz vidi sākotnējais izvērtējums un izsniegti tehniskie noteikumi, valsts nodeva netiks atmaksāta.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts šo jomu neskar. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Likumprojekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministra vietā –

Ministru prezidenta biedrs,

aizsardzības ministrs A. Pabriks

Saulīte, 67026587

diana.saulite@varam.gov.lv

v\_sk. = 2666

1. sabiedrības ar ierobežotu atbildību un akciju sabiedrības [↑](#footnote-ref-2)
2. Ministru kabineta 2007. gada 9. oktobra noteikumu Nr. 689 “Noteikumi par valsts nodevu par paredzētās darbības ietekmes uz vidi sākotnējo izvērtējumu” 2. punkts [↑](#footnote-ref-3)
3. Ministru kabineta 2015. gada 27. janvāra noteikumu Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” 30.1 punkts [↑](#footnote-ref-4)